sv fr cs da da fr he en da da it de da en nb da sv da da da da nb en da da da da de de nb da sv de nb da sv de nb da da sv sv de nb da da sv de nb da sv de nb da sv de nb da sv de nb da sv de nb da sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Så er sommerferien officielt slut herfra – eller det vil sige at jeg skal da først starte på mit nye “job” (løntilskud på det lokale 10. klasse center frem til jul) i næste uge, men jeg er nu almindelig ledig igen, hvilket indebærer ansøgningsskrivning for fuld skrue. Skulle nogen af mine læsere kende til en skole i Østjylland, der står og mangler en habil engelsk- og kristendomslærer, så sig endelig til – ledighed er noget møg!
Nå, men i år har vi haft den mest afslappede sommerferie, fuld af gode oplevelser. Vejret var som så, men det må man jo påregne når man holder ferie i Danmark. Vi startede ferien med at holde et brag af en 2×40 års fødselsdag (mere om maden i et senere indlæg). Vi holdt festen på min gamle skole; Levring Efterskole, over en hel weekend, og det var simpelthen præcis sådan en fest, som min mand og jeg havde drømt om. Maden sad lige i skabet, både mængderne og tilberedningen. Alle gæster havde tjanser undervejs, og det hele forløb perfekt. På vej hjem søndag, spurgte nogle af vores venners datter, om vi ikke snart skulle holde sådan noget igen – det havde været SÅ sjovt 🙂
Resten af ferien har vi været i svigerforældrenes sommerhus i det nordjyske, med udsigt til Kattegat, og lange gåture ved stranden med hunden. Vi har spillet spil med ungerne, stenet Matador til den helt store guldmedalje, og spist dejlig mad i godt selskab. Når vi er i sommerhus, bliver det sjældent de vilde opskrifter, da der ikke er nogen vægt, og tørlageret ikke er så stort, men vi får da dejlig mad alligevel. Grillen blev ikke brugt så meget i år, vejret satte ligesom sine begrænsninger på det, men en enkelt langtidsstegt og derefter grillet lammeryg blev det da til 🙂
Jeg har samlet lidt billeder af det kulinariske indtag på ferien, og senere kommer der også en anmeldelse af Luneborg Kro, hvor vi fik dejlig mad sammen med vores gode venner.
Pizza med porchetta fra San Giovanni Aalborg
Knuds gigantiske rejecocktail. Komplet med dåseasparges og købt thousand island – det smagte af firserne!
Sørens “bambi surprise”. Udbenet dyrekølle pakket ind i lammeslag og langtidsstegt.
Bøfsandwich med brun sovs.
Kanelsnurrar. Inspireret af Meyer, lavet af Signe 🙂
30. juli 2012 kl. 12:05
Griner stadig lidt af bambi surprise…
31. juli 2012 kl. 7:46
Jeg var også helt færdig over det navn 😀
30. juli 2012 kl. 12:26
I har levet godt, må jeg sige. Bambi surprise var da lige til Luneborg Kros menukort.
Krydser fingre for et rigtig godt job meget snart.
31. juli 2012 kl. 7:47
Det skal man jo, når man er på ferie 🙂
Tak, håber din krydsen virker
30. juli 2012 kl. 20:35
Lyder som en dejlig ferie, søs. Jeg er især pjattet med den sovseneklædte bøfsandwich som jeg mangler at opleve IRL 🙂
31. juli 2012 kl. 7:48
Ja, den har du til gode. Man skal overvinde sig selv første gang, men så ser man sig aldrig tilbage derefter 🙂
31. juli 2012 kl. 13:42
Rigtig lækre billeder. Pizzaen ser rigtig god ud, den må jeg prøve. Jeg lavede små pizzaer til mine børns madpakker og skovtur i weekenden her, jeg brugte denne gode opskrift: http://www.madopskrifter.info/sma-pizzaer-til-brunch-eller-madpakken/
31. juli 2012 kl. 20:11
Pizzasnegle er altid en rar ting. God købepizza er virkelig en sjældenhed i DK, og denne var lige i skabet 🙂
30. august 2012 kl. 13:55
Faldt lige over din blog da jeg søgte på feriemad og den er super god:-) Synes også at især Pizzaen ser vildt lækker ud:-) Til lidt inspiration på ferieretter kan jeg anbefale denne side: http://www.fdm-travel.dk/madopskrifter/
31. august 2012 kl. 8:27
Tak for link og ros. I forhold til ferieretter synes jeg nok at FDMs liste er lidt for simpel – man har forhåbentlig smagt andet end spaghetti med kødsovs i Italien, Moussaka i Grækenland osv.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.